ОТЧЕТ

 за осъществените читалищните дейности

 НЧ “Народни будители 1926” – с.Сапарево

 От Спаска Кудева –читалищен секретар

 при Народно читалище “Народни будители 1926’’

 село Сапарево , община Сапарева баня

I.ОСНОВНИ ПРИОРИТЕТИ В ЧИТАЛИЩНАТА ДЕЙНОСТ СА 1.Съхранение и развитие на традициите на българския фолклор

 2.Организиране и провеждане на културно масови мероприятия

 3. Осигуряване достъп до информация и комуникация

 II. ЦЕЛИ И ЗАДАЧИ

 1.Обогатяване на културния живот, социалната и образователна дейност в селото

 2.Утвърждаване на читалището като общодостъпен център за библиотечно и информацонно обслужване на на населението.

 3.Запазване на традиционните читалищни дейности – съхранение и популяризиране на фолклора

 III. ОСНОВНИ ДЕЙНОСТИ

 1.Библиотечна дейност.Основни цели

-Подържане и обогатяване на библиотечния фонд

-Организиране на мероприятия за честване на различни събития

-Предоставяне на компютърни и интернет услуги

-Участие в проекти

Библиотечната дейност е една от основните функции на читалището. В библиотеката се предоставят за обществено ползване библиотечни и информационни услуги на населението.

Библиотеката разполага с 11834 тома литература.

Достъпът до информация, знания, комуникация и учение през целия живот се налага в последно време с предоставянето на компютърни услуги и интернет. Ползват се и копирни услуги.

Библиотеката дава възможност на читателите да използват целия наличен библиотечен фонд и безплатен интернет .

 В библиотеката работи един библиотекар със завършено образование “Бакалавър” –от УНИБИТ – специалност “Библиотекознание и Библиография .

През изминалата година бяха отразени със викторини и изложби на книги в библиотеката годишнини и бележити дати.

 2.РАЗВИТИЕ НА ЛЮБИТЕЛСКОТО ХУДОЖЕСТВЕНО ТВОРЧЕСТВО. Основни цели

 -Съхранение и популяризиране на българския фолклор

 - Продължаване дейността на детските фолклорни групи за народни обичаи и песни, както и обучението на индивидуални изпълнители.

 - Своята дейност продължава и състава за народни танци

 - Своята дейност и изяви продължава и женската група за автентичен фолклор

 3. МЕРОПРИЯТИЯ

Дейностите и мероприятията, осъществявани през изминалата 2020 г. в читалището в село Сапарево бяха минимални.

 През месец януари се проведе Йордановден и Бабин ден.

През месец февруари беше отпразнуван Сирни Заговезни.

След което епидемичната обстановка в страната относно разпространението и заболяването от COVID-19 доведе до затваряне на читалището и невъзможност да се провеждат плануваните мероприятия. През следващите месеца след това читалището беше затворено за групови посещения и мероприятия.

 Бяха направени няколко събития с деца-онлайн , като например : Изяви на децата към детската фолклорна група чрез заснемане на клипове на песни , научени през годината, разкази и легенди за селото и няколко състезания с игри.

На 15 август при строги мерки за сигурност беше отпразнуван традиционния събор в селото.

Октомври месец с групите бяха заснети две предавания, посветени на традициите и обичайте в селото.

Същите бяха излъчени по телевизия “Дестинация България в предаването “Затупали тъпани” с водеща Радостина Йовкова.

Месец декември с предприети мерки за сигурност беше отбелязан и Коледния празник с дядо Коледа и Снежанка, които разнасяха подаръци до къщите на желаещите.

 4.ЛЮБИТЕЛСКО ХУДОЖЕСТВЕНО ТВОРЧЕСТВО

 Постоянно действащите колективи са 3 на брой

 - Женска група за автентичен фолклор

 - Детска фолклорна група

 - Клуб за народни танци и хора

През изминалата година не можахме да свършим много от заплануваните си дейности и намерения заради обстановката .Но сме благодарни на всеки един ,който се

включи в малките ни инициативи,всеки един които дари от своето време, от своите умения, от своята дарба и ентусиазъм. Вярваме, че въпреки трудностите, въпреки обстановката в която сме поставени, въпреки меланхолията на нашето време, ще съумяваме и успяваме да вярваме в себе си и да се опитваме да правим нашия малък свят по красив.В работата си всички ние служителите му, Читалищното настоятелство, Проверителната комисия, ръководителите на състави,самодейците и всички съпричастни към читалищното дело се стремим да го отвърждаваме като реално културно –просветна институция, където място има за всеки. Силата на духа идва от родното място1А читалището е кауза на духа!

11.03.2021г. Читалищен секретар: Спаска Кудева

Село Сапарево

/